Чэмпіянат Ангельшчыны па футболе 2019—2020 гадоў

**[[Чэмпіянат Ангельшчыны па футболе]] 2019—2020 гадоў** — 121-ы розыгрыш чэмпіянату Ангельшчыны праходзіў са жніўня 2019 году да жніўня 2020 году. Спаборніцтвы ладзіліся ў шэрагу лігах, як то найвышэйшым дывізіёне вядомым як Прэм’ер-Ліга, а таксама ў сыстэме ліг Ангельскай футбольнай лігі, якая складаецца з трох ліг. Акрамя іх таксама ладзіліся спаборніцтва ў Нацыянальнай лізе, а таксама рэгіянальныя чэмпіянаты.

## Прэм’ер-Ліга

«Манчэстэр Сіці» абараняў уласны тытул, здабыты ў папярэднім сэзоне, але зрабіў гэта ня здолеў зрабіць. Пасьля адсутнасьці ў тры сэзоны да найвышэйшы дывізіён павярнуліся «Норыдж Сіці» і «Астан Віла». У гэты ж час «Шэфілд Юнайтэд» чакаў 12 гадоў, каб вярнуцца ў элітны дывізіён. Паманёныя клюбы замянілі выбылыя клюбы «Кардыф Сіці», «Фулгэм» і «Гадэрсьфілд Таўн». Праз вылет «Кардыф Сіці» сэзон стаў першым з сэзону 2010—2011 гадоў, які абышоўся без прадстаўніцтва клюбаў з Ўэйлзу.

## Чэмпіёншып

Пасьля сэзону ў найвышэйшым дывізіёне ў чэмпіянат футбольнай лігі павярнуліся «Фулгэм» і «Кардыф Сіці». Таксама з элітнага дывізіёну да лігі далучыўся «Гадэрсьфілд Таўн». У розыгрышы бралі ўдзел найлепшыя клюбы Першай лігі папярэдняга сэзону — «Лутан Таўн», «Барнсьлі» і «Чарлтан Атлетык». Пасярэдзіне розыгрышу спаборніцтвы былі прыпыненыя праз пандэмію каранавірусу, а гульні ў чэрвені былі ўзноўленыя і скончыліся толькі ў ліпені.

### Плэй-оф

## Першая ліга

У параўнаньні з папярэднім сэзонам склад удзельнікаў зьмяніўся на 7 клюбаў, які перайшлі ў Першую лігу з Чэмпіёншыпу і Другой лігі. Гэтак з дывізіёну вышэй за Першую лігу апусьціліся «Ротэргэм Юнайтэд» і «Болтан Ўандэрэрз» і «Іпсўіч Таўн». Перад пачаткам сэзону з розыгрышу зьняўся «Бэры». Таксама «Болтан» быў пазбаўлены 12 пунктаў праз увядзеньне зьнешняй адміністрацыі. Праз пандэмію каранавірусу сэзон быў датэрмінова спынены, а вынікі былі разьлічаныя ў падліку сярэдняй колькасьці пунктаў, набытых за гульню. Тым ня менш, у ліпені ладзіліся гульні плэй-оф дзеля вызначэньня каманды, якая мусіла прасунуцца ў Чэмпіянат футбольнай лігі.

### Плэй-оф

## Другая ліга

У параўнаньні з папярэднім сэзонам склад удзельнікаў зьмяніўся на 6 клюбаў, якія перайшлі ў Другую лігу зь Першай лігі і Нацыянальнай лігі. Гэтак з дывізіёну вышэй за Другую лігу апусьціліся «Плімут Аргайл», «Ўолсал», «Скантарп Юнайтэд» і «Брэдфард Сіці». З нацыянальнай лігі ўзьняліся «Лейтан Орыент» і «Сэлфард Сіці». Футбольны клюб «Маклсьфілд Таўн» быў пазбаўлены 4 пунктаў празь немагчымасьць плаціць заробак сваім гульцам, а таксама незабесьпячэньне ўмоваў правядзеньня матчаў. Пазьней клюб яшчэ быў пазбалены некалькіх пунктаў празь іншыя парушэньні, у тым ліку немагчымасьць правесьці матч супраць «Плімут Аргайл» у сьнежні. Праз пандэмію каранавірусу сэзон быў датэрмінова спынены, а вынікі былі разьлічаныя ў падліку сярэдняй колькасьці пунктаў, набытых за гульню.

### Плэй-оф

## Нацыянальная ліга

Перад пачаткам сэзону ліга папоўнілася найлепшымі дружынамі з Нацыянальных ліг поўначы і поўдня — «Стокпарт Каўнці», «Чорлі», «Торкі Юнайтэдам» і «Ўокінгам». З Другой лігі апусьціліся да розыгрышу клюбы «Ёвіл Таўн» і «Нотс Каўнці», якія адразу прыядналіся да барацьбы за павяртаньне ў лігу вышэй. Праз пандэмію каранавірусу сэзон быў датэрмінова спынены, а вынікі былі разьлічаныя ў падліку сярэдняй колькасьці пунктаў, набытых за гульню.

### Плэй-оф

## Заўвагі

## Крыніцы

## Вонкавыя спасылкі
* England 2019/20. Rec.Sport.Soccer Statistics Foundation.

2019—2020
Катэгорыя:2019 год у футболе
Катэгорыя:2020 год у футболе